Mbuti Mbondikonzya Kucita Homuweki Eeyi Yoonse?
Nzyomukonzya kucita
Amujane busena bwakubalila. Takweelede kuba zyintu zinyonganya. Kamukkala adesiki naa cilakonzyeka. Mutayasyi TV.
Amuzyibe zyintu ziyandika kapati. Mbwaanga lwiiyo lwanu lulayandika kapati, amukanze kunoosaanguna kucita homuweki.
Mutanoosumpyi pe. Kamuba amulongo uusitikide wakucita homuweki, alimwi kamuutobela.
Amulibikkile mbaakani. Kamusala cintu ncomweelede kusaanguna kucita, ceelede kutobela, alimwi azimwi. Amuzilembe eezyi apepa, alimwi amubikke ciindi ncomweelede kumana kucita cintu cimwi acimwi. Kamucimwaya cintu cimwi acimwi ncomwamana kucita.
Kamulyookezya. Kuti mwaleka kubikkila maano, amulyookezye asyoonto. Pele amufwambaane kutalika alimwi kucita homuweki.
Kamuba alusyomo lwakuti inga mwacikonzya. Kamuyeeya kuti, kanji-kanji kwiindana kuliko akati kasicikolo musongo autali musongo kujatikizya busungu kutali busongo. (Tusimpi 10:4) Mulakonzya kuzwidilila kucikolo. Kamubeleka canguzu, eelyo muyakujana bulumbu.
bem_Latn tum_Latn bem_Latn bem_Latn bem_Latn bem_Latn bem_Latn bem_Latn